Datum: 15. 11. 2021

**ZADEVA: *Odgovori na vprašanja 1***

**ZVEZA: JHL-27/21**

Spoštovani,

s strani gospodarskega/ih subjekta/ov smo prejeli vprašanje/a v zvezi z razpisno dokumentacijo za javno naročilo št. **JHL-27/21 Nakup higienskega materiala**, zato vam v nadaljevanju posredujemo odgovor/e.

Sestavni del razpisne dokumentacije so tudi vse morebitne spremembe, dopolnitve in popravki razpisne dokumentacije (katere sestavni del je okvirni sporazum), ter pojasnila in odgovori na vprašanja ponudnikov s strani naročnika. Ponudniki naj pri pripravi ponudbe upoštevajo odgovore/pojasnila naročnika.

1. **VPRAŠANJE**

**Datum prejema: 08.11.2021 10:33**

Spoštovani,

Za sklop 2: HIGIENA ROK, zaporedna številka 1 - MILO, PENILO V KARTUŠI, NAMENJENO ZA PODAJO MILA IZ MILNIKA PROIZVAJALCA DEB : kartuša min. 800 ml penila (+10%), dermatološko testirano, znak za okolje EU ECOLABEL. Ali lahko ponudimo drug sistem penilnega mila v kartuši 800ml in vam brezplačno namestimo potrebne podajalnike? S tem boste dobili več konkurenčnejših ponudb.

V ta namen bi potrebovali podatek, koliko podajalnikov za omenjeno milo imate nameščenih?

Prav tako bi vam za postavko 2 nato ponudili naš ekvivalenten milnik.

Za sklop 2: HIGIENA ROK, zaporedna številka 19: Razkužilo za roke v peni DEB instant foam 1000 ml (za stenski nosilec). Ali vam lahko ponudimo drug sistem razkužila za roke in podajalnika, 1000ml in vam brezplačno namestimo podajalnike? V ta namen bi potrebovali podatek, koliko podajalnikov za omenjeno milo imate nameščenih? S tem boste dobili več konkurenčnejših ponudb.

Hvala v naprej

**ODGOVOR:**

Naročnik zamenjavo podajalnikov ni predvidel. Podajalniki se zamenjajo samo v primeru fizičnih poškodb.

1. **VPRAŠANJE**

**Datum prejema: 08.11.2021 10:47**

Sklop 2: higiena rok, zaporedna številka 13. Milo - Pasta Alpha mouss ali enakovredno za čiščenje olja, maščobe in karb. črnila. Primerna za večje umazanije. Neguje kožo. Parfumiran, v embalaži 2 l, za podajalnik Alpha Mouss Ali lahko ponudimo ekvivalenten proizvod 2L in vam brezplačno namestimo podajalnike? Koliko podajalnikov imate nameščenih za dotični artikel?

Hvala!

**ODGOVOR:**

Naročnik zamenjavo podajalnikov ni predvidel. Podajalniki se zamenjajo samo v primeru fizičnih poškodb.

1. **VPRAŠANJE**

**Datum prejema: 08.11.2021 12:26**

Spoštovani,prosimo za odgovor vezan na sklop 1:- ali lahko ponudimo artikle izdelane iz reciklirane oziroma čiste celuloze ? Glede na to, da je v Sloveniji samo 1 ponudnik, kateri ponuja artikle izdelane iz recikliran tetra pack embalaže , bi bilo za pridobitev konkurenčnih ponudb smiselno, da nam to dovolite.

Hvala za odgovor in lep pozdrav.

**ODGOVOR:**

V nazivu predmeta javnega naročila je navedeno, da gre za nakup higiensko papirnatih proizvodov, izdelanih iz predelanih vlaken (sklop št. 1: Higienski papirnati proizvodi, izdelani iz predelane vlaknine).

Poleg tega je v razpisni dokumentaciji kot pogoj zahtevan "Delež reciklirane vlaknine v higienskih papirnatih proizvodih, izdelanih iz predelane vlaknine, znaša 100 %".  V Sloveniji je več ponudnikov, ki ponujajo artikle, ki so izdelani iz 100% predelanih vlaken (nenazadnje je Uredba o zelenem javnem naročanju pred zadnjo spremembo 2018 izrecno zahtevala predložitev artiklov iz 100% predelanih vlaken).

1. **VPRAŠANJE**

**Datum prejema: 09.11.2021 10:52**

Pozdravljeni, Sklop 2:22 in sklop 3: 17: Alkoholni robčki posamično pakirani. Ali vam lahko ponudimo robčke dimenzij 150x200mm, ki so prav tako zloženi v majhno posamično pakirano embalažo?

Hvala v naprej.

**ODGOVOR:**

Naročnik dovoli odstopanja dimenzije robčkov +- 10 %.

1. **VPRAŠANJE**

**Datum prejema: 09.11.2021 11:02**

Spoštovani,

za sklop 1: higienski papirnati proizvodi, so enote mere role oziroma zavitki.

Glede na to, da pri posameznem artiklu ni točno določeno na kaj se preračuna (primer: 3 postavka: enota mere je zavitek, v zavitku pa je lahko od 200-260 lističev), torej je lahko enota mere pakiranje od 200 pa vse do 260 lističev, kar pomeni da imajo lahko različni ponudniki različne enote mere za preračun.

V izogib nepravim podatkom za preverjanje ponudb prosim za opredelitev oziroma potrditev naslednjih enot mere:

1. postavka (brisače v roli) - enota mere za preračun, rola dolžine 150 m

2. postavka (mini jumbo) - enota mere za preračun, rola dolžine 145 m

3. postavka (lističi) - enota mere za preračun, zavitek 200/1

4. postavka (industrijska brisača)- enota mere za preračun, rola dolžine 200 m

5. postavka (brisače v roli)- enota mere za preračun, rola dolžine 70 m

6. postavka (vrečke)- enota mere za preračun, zavitek 25/1

Tudi če ponudnik ponudi drugačno (še dovoljeno) pakiranje, preračuna na dolžino oziroma zavitek, ki je določen. V tem primeru boste dobili primerljive zneske za posamezno postavko.

Lep pozdrav,

**ODGOVOR:**

Enota mere se ne spremeni. V tem primeru bi lahko prišlo do neenakopravne obravnave ponudnikov, saj bi bil preračun odvisen od ponudbe posameznega ponudnika in ne od vnaprej določenih pogojev. Poleg tega bi v tem primeru prišlo do razlikovanja med ceno na enoto mere v predračunu in med dejansko obračunano rolo posameznemu naročniku.

1. **VPRAŠANJE**

**Datum prejema: 09.11.2021 12:11**

Spoštovani,

Sklop 3: zaporedna številka 12; sprej za dezinfekcijo čevljev - ali lahko ponudimo pakiranje 150ml?

**ODGOVOR:**

Da.

1. **VPRAŠANJE**

**Datum prejema: 10.11.2021 11:54**

Spoštovani!

Prosimo vas da v sklopu 3 artikel pod zap.št.17 brišete iz predračuna. Isti artikel imate razpisan že v sklopu 2 pod zap. št. 22. Naročnik ne more razpisati isti artikel v 2 sklopih.

**ODGOVOR:**

Navedeni artikel se črta iz ponudbenega predračuna za sklop št. 3. Naročnik na svoji spletni strani objavlja spremenjen ponudbeni predračun za Sklop št. 3, v skladu z navedeno spremembo. Naročnik star ponudbeni predračun s spletne strani umika. Ponudniki morajo oddati ponudbo za sklop št. 3 na spremenjenem ponudbenem predračunu z dne 15. 11. 2021.

1. **VPRAŠANJE**

**Datum prejema: 10.11.2021 12:51**

Sklop 1 , Merilo »ZERO WASTE« . Naročnik naj objavi podatek ( v kg ali t) koliko kartonske embalaže ali kartonske votle embalaže, lahko potencialni ponudniki pridobijo(zberejo...) v Mestni občini Ljubljana v koledarskem letu. Na podlagi teh podatkov s strani naročnika lahko potencialni ponudniki predložimo potrdilo proizvajalca o poreklo surovine za izdelavo ponujenih izdelkov. Ta podatek je ključnega pomena za potencialne ponudnike.

**ODGOVOR:**

V zadnjih 12 mesecih 47 ton.

1. **VPRAŠANJE**

**Datum prejema: 15.11.2021 08:01**

Spoštovani!

Prosim, da ESPD objavite v obliki, da ga bo možno uporabiti.

**ODGOVOR:**

Pozdravljeni.

Naročnik je preveril ESPD obrazec in ugotavlja, da je objavljen v obliki, da ga je mogoče uporabiti (objavljen je v enaki obliki oz. na enak način kot ga naročnik sicer objavlja v postopkih javnih naročil – do sedaj težav ni bilo). Kot pomoč pa naročnik dodaja sledeča (dodatna) navodila.

Ponudnik (ostali subjekti v okviru ponudbe) uvodoma na svoj računalnik (ali drugi elektronski medij) shrani naročnikov ESPD obrazec, ki je na voljo na naročnikovi spletni strani (v elektronski obliki v formatu xml), na mestu, kjer je objavljena razpisna dokumentacija – to naredi z desnim klikom na miški, kjer izbere možnost »shrani povezavo kot«. Ponudnik nato preko brezplačne spletne strani <http://www.enarocanje.si/_ESPD/> prične z izpolnjevanjem obrazca ESPD tako, da **označi, da je gospodarski subjekt** in izbere možnost: **»Uvoziti naročnikov ESPD«**.Ponudnik izbere ukaz »Prebrskaj…« in na svojem računalniku (oziroma drugem elektronskem mediju) poišče ESPD (.xml datoteko), ki ga je za potrebe predmetnega javnega naročila pripravil naročnik, ponudnik pa ga je predhodno shranil na računalnik (ali drug elektronski medij). Nato izbere ukaz »**Uvozi ESPD«** in začne z izpolnjevanjem ESPD, ter ga natisne, podpiše in priloži k ponudbi.

ESPD, ki je priloga te razpisne dokumentacije, **je enoten za vse sklope**. Ponudnik **v »Delu II, Oddelek A«** navede, **za katere sklope oddaja ponudbo**. Ponudnik lahko odda en izpolnjen ESPD za vse sklope, za katere oddaja ponudbo, v katerem jasno navede, za katere sklope oddaja ponudbo, ali pa odda izpolnjen ESPD za vsak sklop, za katerega oddaja ponudbo, posebej.

1. **VPRAŠANJE**

**ODGOVOR:**

Lepo pozdravljeni!

JAVNI HOLDING Ljubljana, d.o.o.

Sektor za javna naročila